bg bg en id ru ja bg mk bg bg bg bg bg bg bg en bg en bg bg ru bg bg bg bg bg bg bg bg bg bg bg bg bg bg bg bg ru bg ru bg ru bg bg bg ru bg bg bg bg ru bg bg bg ru bg bg bg bg bg bg bg ru bg bg bg ru bg bg bg bg bg bg bg ru bg bg bg bg bg bg bg ru bg bg ru bg bg bg en en en en en bg en ru ru en
Пътеводител из световните сериали – 2020 – Irina Diamant
Изработка на сайт от DevZone.BG
Това поле е за целите на валидирането и трябва да останат непроменени.
This iframe contains the logic required to handle Ajax powered Gravity Forms.
2 юни, 202021 януари, 2021 Истории |
Пътеводител из световните сериали – 2020
Не искам да ви дразня обаче си прекарах два фантастични корона месеца на къщата ни в подножието на Пирин в тъпчене на козунаци и сериали. И при това отслабнах! Ако ме бодне човек от мен ще потече Netlix, Apple TV, HULU, Amazon, Prime Video и… не, брифинги и други нискобюджетни български сериали не гледам.  И искрено съчувствам на всички онези онеправдани от съдбата, които разчитат на българската ТВ продукция, за да задоволяват насъщните си потребности от забавление и познание. Това е истинска телевизионна нищета (с много малко изключения), която дълбоко ме натъжава, колкото и гледката на пенсионер, ровещ в кофа за боклук. Затова реших да споделя с вас моята селекция от документални, криминални, исторически, любовни и прочее сериали. Все нещо ще намерите за себе си!
Да започнем с някои от най-пресните и одумвани заглавия!
“Краля на тигрите” (Tiger King) на Netflix е дълбоко потапяне в бездната на американската психария, която тия дни е отново на дневен ред. Подчертавам американска, защото всяка нация има своите уродливи лица, но Tiger King се занимава с особеностите на американските девиации, които са резултат от натрупването на излишество от блага, време, килограми и безсмислие. В този ред. Само един факт от 8-серийния документален ужас и спирам да преразказвам – най-голямата популация на тигри в света се намира в задните дворове на САЩ. Точно така. Всички диви  тигри на планетата са едва 3500, докато тези, отглеждани в клетки за кеф на американски отрепки са почти два пъти повече. Защо му е на човек да отглежда домашен тигър в клетка? Ми защото може.
Естетически този документален сериал ми донесе наслада, колкото и дисекцията на жаба. Но пък ако успеете да преглътнете погнусата ще научите много за човешката природа, каквато само една дисекция може да предложи. Признавам, че това е сериал, който трябва да бъде разреден с нещо ведро иначе може да доведе до тежка интоксикация. Затова предлагам следното съотношение – един епизод Tiger King къмто два “Великолепната Мисис Мейзъл” (The Marvelous Mrs Maisel) – красивото лице на Америка! Защото нека бъдем честни – тя, Америка, както пееше Леонард Коен – е люлка на най-доброто и на най-лошото. И преди съм ви говорила за Мисис Мейзъл и пак ще ви говоря, защото това е абсолютният феномен в света на комедийните сериали, моето любимо телевизионно екстази, което с всеки сезон става все по-пристрастяващо! Заря от диалози, костюми, декори и актьорска игра. Романтичен, секси, динамичен Ню Йорк през 50-те и една мацка, която прави, каквото си иска. Спокойно не е “Сексът и градът”, може да се гледа и от мъже!
Като сме на американска вълна не можем да минем без Me too и голямото завръщане на Дженифър Анистън на малкия екран в “Сутрешен блок” (The Morning Show). По две причини. Първо – бившата госпожа Пит е в стихията си и играе нещо, което го може – амбициозна американска кучка! Второ – най-сетне се намери някой да разкаже увлекателно, хладно и без излишни залитания защо ни е толкова важно да разберем, че злоупотребата с власт и сексуалните посегателства на работното място не са ок. Тъжното е, че сме много далеч от проблемите на американците. Докато те вече сменят старите канализационни тръби, ние тепърва откриваме топлата вода. Спомням си как на времето като репортерка в “24 часа” взех интервю от покоен вече депутат от действащото тогава Народно събрание, когото виждах за първи и последен път. Та той ме прекъсна внезапно, помоли ме да изключа диктофона и в прав текст съвсем делово ме попита дали обичам да ми правят… френска. Онемях… за няколко секунди, после включих диктофона и си продължих интервюто все едно нищо не е било. Вие сте първите, на които казвам. Представям си ако бях изтичала да се оплача в редакцията… щеше да падне голям смях в дежурната зала. На много българи все още им е смешно. Така беше и така ще бъде по нашите ширини поне още 100 години.
Друго много актуално заглавие е “Холивуд” (Hollywood). И също като в “Имало едно време в Холивуд” на Тарантино пренаписва историята на киноиндустрията в едни нереално розови картинки, в които доброто побеждава, расовите предразсъдъци не съществуват, гейовете са свободни да изразяват своята сексуалност, а жените излизат от кухнята и оглавяват големите студия! Е, ние си знаем, че няма нищо общо с реалността, но точно това ни харесва. Плюс онзи разкошен, романтичен следвоенен Ел Ей, приятен актьорски състав и усещането за безоблачно бъдеще и ето ти го поредният хит на Netflix.
Така и така сме на вълна костюмни измишльотини… тъкмо снощи догледах The Great! Самите автори си признават, че е горе-долу по действителни исторически събития около живота на Екатерина Велика. Ама доста свободна интерпретация, която по-скоро ми напомня на “Игри на тронове”. Тенденцията да се шокира зрителя на всяка цена е докарала Петър III до там, че да опъва придворните си дами където ги свари из тронната зала, всяка втора дума е fuck, suck, cock и dick (няма да ви ги превеждам), а когато не са заети да чукат някого Техни Величества пируват, трошат чаши и кроят коварни планове за убийства чрез изкормване. Очаквам в следващия сезон, какъвто несъмнено ще има, Екатерина Велика да полети на дракон по цици, докато любовникът й яде борш от… пъпа й! (Мога да бъда и по-образна, но майка ми чете всичките ми текстове.)  И все пак ако трябва да избирам между Екатерините в двата актуални сериала The Great на HULU и Catherine the Great на HBO … 22-годишната Ел Фанинг води с няколко обиколки на носителката на “Оскар” ”Хелън Мирън. Признавам, че сцените, в които 75-годишната кралица се мяташе на Потьомкин и рояка от млади любовници, я в банята, я в будоара, доста ме напрегнаха. Освен актьорска игра човек има нужда и от малко визуална наслада, каквато The Great предлага в изобилие с декори, костюми и актьорски каст от млади звезди.
Като казах цици и костюми… хората се делим на два типа – такива, които обожават Outlander и такива, които не могат да го понасят. Познайте аз от кой тип съм… точно така – от втория интелигентен тип. Всъщност ако трябва да съм честна Outlander покосява и хора с интелект доста над средния като кумата и съпруга ми, за което нямам обяснение. Още някъде към четвърти-пети епизод, когато тази гърчава женица намери дупка във времето и се върна два века назад, за да разкрие на клетите шотландци тайната на бактериалната инфекция и мисионерската поза аз разбрах, че ще трябва временно да се разделим с половинката ми… по интереси. Слава Богу имаме доста телевизори, така че аз спокойно се оттеглих с Virgin River на Netflix, докато той продължи да следва сексуалното ограмотяване на шотландците през 18-и век. Хубавото е, че мъжът ми става в 5 и докато аз се излюпя към 10 той вече беше изгледал няколко сезона. Иначе щяхме да се разделим за доста време, защото това малоумие Outlander тече вече 5 сезона по 12 епизода.
Междувременно ако се чудите 5-годишното ни дете какво правеше. Ми гледаше си сериалите! Една мома от малцинствата, на име Елена, хвърчеше на дракони напред-назад. После Леа се прехвърли на Рапунцел. Но когато супер героите са жени всичко е точно!
Та да се върнем на Virgin River – изключително релаксираща боза. Напомня ми на американските реклами за лекарства против астма или еректилна дисфункция, в които обикновено симпатична двойка, хваната за ръце бере цветя в гората, но до секс така и не се стига. Нещо като съвременна версия на “Доктор Куин Лечителката”, която я държаха девствена до последния сезон, горката. По едно време обаче така ме хванаха нервите, че започнах трескаво да превъртам на бързи обороти да видя дали главният герой ще си легне с главната героиня. Значи не мога да разбера как тоя тоооолкова готин синеок австралиец Мартин Хендерсън е останал световно неизвестен цели 45 години. И единственото му постижение, което открих в Google, е фактът, че е излизал с Деми Мур. Вторият сезон на Virgin River вече се задава на хоризонта и съвсем откровено си признавам – напълно осъзнавам, че е пълен блудкаж, но не мога да устоя на секси пич, който страда по неясни причини. Тв’а с готините леко раними мъжаги със собствен бизнес винаги много се харчи при нас жените.
Като казах готини пичове… третият сезон на израелския “Фауда” го излапах за няколко вечери, както и предишните. Това е класически пример как една нискобюджетна, много локална история, заснета на език, който само 8 млн. души говорят, може да се превърне в тотален световен хит. Създателят на шпионската драма Лиор Раз и изпълнител на главната роля сам е бил част от израелските тайни служби, но то и всички израелци са ходили на война, така че не им е трудно да го играят сурови мачовци. Органични герои, история и игра, а на нас не ни е никак трудно да им вярваме, защото най-големият износ на Израел освен високи технологии и козметика от Мъртво море е митът за тези ръбести мъже, които виреят само между Западния Бряг и Ивицата Газа. Аз си имам един такъв и ви казвам, не го давам за 1000 холивудски звезди! (Всъщност, зависи кои.)
Още една неанглоезична продукция, която ако сте пропуснали мога само да ви съчувствам или да ви завиждам, че тепърва ви предстои! Но далеч не е нискобюджетна. Защото “Берлински Вавилон” (Babylon Berlin) е най-скъпият неанглоезичен сериал до момента – 47 млн. долара и си струва всеки цент. Секси, ама много секси ноар Берлин между двете световни войни, свежи актьорски находки, крими история, която те държи за гърлото с кадифена ръкавица и режисьор Том Тиквер (“Бягай, Лола”) за капак. Третият сезон излезе в началото на годината, но вервайте ми, много бързо се наваксва!
И сега нещо за заклети романтици! Да, аз също съм от тях! И да, склонна съм да гледам сериал без секс и без да превъртам на бързи обороти, ако е по Джейн Остин. Готова съм да гледам всичко по Джейн Остин. След като изгледах най-прясната екранизация на “Ема”, сладка и въздушна като розов макарон (според мъжа ми прилича на цветен тапет, но какво ли разбират мъжете), ми се отвори страшен апетит за гордост и предразсъдъци. Телевизионната адаптация на незавършения роман на Джейн Остин “Сандитън” (Sanditon) притежава абсолютно всички елементи на перфектния джорджиански сериал – балове и рокли с висока талия, злобна и богата леля, бедна, но начетена и независима девойка, висок, надменен и мрачен лондонски пич (Тео Джеймс излиза гол от морето… и се роди звезда), класово, че и расово разделение, писма, чайове, тайни любови и т.н. и т.н. По-интересното е, че след като създателите на сериала обявяват, че втори сезон няма да има, освен ако някоя голяма световна платформа не реши да го поеме, настават масови безредици в Instagram и дори възниква хаштаг #спасисандитън! Мда, хората вече не се опитват да спасят черния носорог, те спасяват сериали!
Ювал Харари ни предупреди, че светът ще си надвие на масрафа, но го чака дефицит на смисъла. И тогава на помощ ще дойдат какво… точно така платформите с техния контент! Седиш си вкъщи, ядеш нещо и гледаш нещо! И ето ти го… ако не смисълът, то поне пълнеж за празнотата. Като свърши се депресираш, но за кратко, защото идат нови и нови… дъщеря ми ги нарича гледове. От гледкам. Сериалите вече не са просто между другото, те са хлябът наш насъщен! Те определят качеството ни на живот и профила ни. Кажи ми какво гледаш, за да ти кажа кой си!
Но да не изпадаме в мрачни размисли за бъдещето, имаме си достатъчно поводи за мрачни размисли върху настоящето. Та по този повод за десерт съм ви оставила “Тръмп – Една американска мечта” (Trump – An American Dream). Чудна-чудновата дисекция на явлението Доналд в четири епизода, събрала уж познати вече факти и архивни кадри, но така подредени, че сякаш за първи път разбирам що е то! Една реплика на щерка му Иванка ме закова: Баща ми е най-добрият брандър на света! Ето това е тайната на успеха на Тръмп – той просто знае как да създава брандове, не просто бизнеси, той брандира себе си като президент на Америка! Един от любимите ми моменти. Журналист се обажда на Доналд по телефона (разговорът е записан) да му вземе интервю и Дони се представя за своя личен секретар. Да, бъдещият президент на Америка си преправя гласа и уж в ролята на секретар по медийните въпроси започва да разправя как мистър Тръмп в момента е зает с госпожица Карла Бруни: Да, да същата онази топ моделка. Да, тя заряза Мик Джагър и в момента е на среща с господин Тръмп, чуваме Дони да пелтечи по линията. Карла Бруни и идея си няма, но това са подробности, които не могат да спрат един патологичен лъжец, мегаломан и брилянтен брандър. А когато подобен колекционер на трофеи се сдобие с всички отличия, за които е мечтал остава само едно – лидер на свободния свят! Силно ми напомня за лидера на нашия несвободен БГ свят, който също се автобрандира, пренаписа си личната и фамилната биография, лъже, маже обаче си верва. Значи много е важно като лъжеш сам да си верваш!
8 коментара за “Пътеводител из световните сериали – 2020”
3 юни, 2020 в 13:49
Блестяща, г-жа Диамант !
8 юни, 2020 в 14:39
4 юни, 2020 в 1:28
Хубав и точен анализ Американската конфекция ползва речник от 500 думи и това са даже много Има в НЕТ1 един Канал Четворка Канал 4 – само филми без реклами Там спокойно си гледате ху
бави филми – отдавна не бях гледала френски, полски, руски, чешки румънски, испански филми и има много хубави сред тях както и сериали
8 юни, 2020 в 14:28
От пръв прочит Ви заобичах. И от мен – 2 гледове, които изгледах по тв и харесах: “Заговорът срещу Америка” и “Гениалната приятелка”.
8 юни, 2020 в 14:38
Благодаря! Ще ги дам на мъжа ми, докато аз гледам втори сезон с готиния австралиец 🙂
9 юни, 2020 в 20:25
Аз също съм много харесвам статиите ви! Гледахте ли “Unorthodox” na Netfix? Super e! Pozdravi!
9 юни, 2020 в 21:25
Мъжът ми го гледа. Аз само притичвах през стаята… нямам нерви. По темата изгледах документалния One of us и още не мога да се съвзема.
9 юни, 2020 в 23:44
Блестите,мис Диамант! Удоволствие е да ви чете човек.
Вашият отговор на Elena Отказ
Вашият имейл адрес няма да бъде публикуван. Задължителните полета са отбелязани с *
ПРЕДИШНА СТАТИЯ: СЛЕДВАЩА СТАТИЯ:
Собственикът на Пирин голф подкара колата на Мат Деймън
Българинът не е расист! Не, бе, не е, изобщо не е…
ТАЙНАТА НА МЪЖКАТА ЧАНТИЧКА
Амулиани - хотел на ужасите и райски плаж
Оскари 2021! Диктатура на нисшите!
Мария, ти си школа!
Изработка на сайт от DevZone.BG
irinadiamant.com Всички права запазени
Този уебсайт използва бисквитки, за да подобри вашето преживяване. Може да промените настройките от тук Настройки на бисквиткитеПриемам
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Необходимо Винаги е активирано
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.